
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1242 


25 Σεπτεμβρίου 2001 


ΑΠΟΦΑΣΕΙ Σ 

Αριθ. 186705 

Εκχώρηση άσκησης αρμοδιοτήτων της ΓΕΔΙΔΑΓΕΠ 
στις Νομαρχιακές Αυτοδιοικήσεις - έλεγχος του καθε¬ 
στώτος ενίσχυσης στην παραγωγή μεταποιημένων προϊ¬ 
όντων με βάση τα οπωροκηπευτικά (ξερά σύκα και ξερά 
δαμάσκηνα). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξειςτου Άρθρου 22 παρ. 3του Ν. 992/79 «Πε¬ 
ρί οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδος στις Ε.Κ. 
κ.λ.π.» (ΦΕΚ280 Α/79). 

2. Τις διατάξεις του Άρθρου 29 Α του Ν. 1558/85 « Κυ¬ 
βέρνηση και Κυβερνητικά όργανα» (ΦΕΚ 137/85), όπως 
συμπληρώθηκαν με το Άρθρο 27 Ν. 2081/92 και όπως αυ¬ 
τές αντικαταστάθηκαν με το Άρθρο 1 παρ. 2α Ν. 2469/97 
(ΦΕΚ137Α/97). 

3. Τον Καν. (ΕΟΚ) 1257/99 του Συμβουλίου για την στή¬ 
ριξη της Αγροτικής Ανάπτυξης από το Ευρωπαϊκό Γεωρ- 
γικό Ταμείο Προσανατολισμού και Εγγυήσεων (ΕΓΤΠΕ). 

4. Τον Καν. (ΕΟΚ) 1258/99 του Συμβουλίου περίχρημα- 
τοδοτήσεως της Κοινής Γεωργικής Πολιτικής (1_ 160/99), 
όπως κάθε φορά ισχύει. 

5. Τον Καν. (ΕΟΚ) 1663/95 της Επιτροπής για την θέσπι¬ 
ση λεπτομερειών εφαρμογής του Καν. (ΕΟΚ) 729/70 του 
Συμβουλίου, όσον αφοράτη διαδικασία για την εκκαθάρι¬ 
ση των λογαριασμών του ΕΓΤΕ - Τμήμα Εγγυήσεων (Ε 
158), όπως κάθε φορά ισχύει. 

6. Τον Καν. (ΕΚ) 2201/96 του Συμβουλίου, όπως τροπο¬ 
ποιήθηκε με τον Καν. (ΕΚ) 2690/2000. 

7. Τον Καν. (ΕΚ) 449/2001 της Επιτροπής. 

8. Τις Αποφάσεις 351165/21.03.01 και 369895/13.06.01 
του Υπ. Γεωργίας. 

9. Το ότι από τις διατάξεις αυτής της Απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 
Έλεγχοι 

1. Η διενέργεια των ελέγχων που αφορούν στο καθε¬ 
στώς ενίσχυσης στην παραγωγή μεταποιημένων προϊό¬ 
ντων με βάση τα οπωροκηπευτικά (ξερά σύκα και ξερά δα¬ 


μάσκηνα) που προβλέπονται στο Άρθρο 19 του Καν. (ΕΚ) 
449/01, εκχωρείται στις Νομαρχιακές Αυτοδιοικήσεις. 

2. Οι έλεγχοι που αναφέρονται στην παράγραφο 1 είναι 
οι ακόλουθοι: 

Α. Στις Οργανώσεις Παραγωγών (Ο.Π.). 

Ποσοτικός και ποιοτικός έλεγχος παράδοσης πρώτης 
ύλης (φυσικός). 

Έλεγχος παραδόσεων - Πληρωμών παραγωγών (Διοι¬ 
κητικός - Λογιστικός). 

Έλεγχος παραδόσεων - Πληρωμών Οργανώσεων 
Παραγωγών (Ο.Π.) (Διοικητικός - Λογιστικός). 

Έλεγχος στοιχείων αιτήσεων ενίσχυσης (Διοικητικός - 
Λογιστικός). 

Β. Στους μεταποιητές 

Έλεγχος τελικών προϊόντων (ποσοτικός - ποιοτικός - 
Βαθμού Απόδοσης) (φυσικός - διοικητικός - λογιστικός). 

Έλεγχος Μητρώων και Αποθεμάτων (Διοικητικός - Λογι¬ 
στικός - φυσικός) 

Όλοι οι ανωτέρω έλεγχοι διενεργούνται απροειδο¬ 
ποίητα. 

3. Οι λεπτομέρειες και η διαδικασία εφαρμογής των 
ελέγχων της παραγράφου 1 περιγράφονταιστοΆρθρο3. 

Άρθρο 2 

Μητρώα ελέγχων 

Για τους σκοπούς του ελέγχου τηρούνται τα ακόλουθα 
Μητρώα: 

Α. Από τις Οργανώσεις Παραγωγών (Ο.Π.) 

1. Μητρώο παραλαβής πρώτης Ύλης. 

Το Μητρώο αυτό περιλαμβάνει για κάθε παραγωγό κα¬ 
λυπτόμενο από τις συμβάσεις: α) Τα στοιχεία του παρα¬ 
γωγού β) Τον αριθμό δένδρων καλλιέργειάςτουγ) τηνπο- 
σότητα που παρέδωσε δ) Τα πιστοποιητικά παράδοσης, 
τα οποία τον αφορούν ε) Τα Δελτία Παραλαβής με τα ζυ¬ 
γολόγια στ) Την κατανομή των ποσοτήτων που διατέθη¬ 
καν από την Ο.Π. προς μεταποίηση, και στην αποθεματο¬ 
ποίηση ζ) Τις πληρωμές της αξίας της πρώτης. 

2. Μητρώο Παράδοσης Πρώτης Ύλης. 

Το Μητρώο αυτό περιλαμβάνει για κάθε φορτίο: Εντός 
συμβάσεων: α) Την ημερομηνία παράδοσης β) Τα στοι¬ 
χεία του μεταφορικού μέσου γ) Τη σύμβαση στην οποία 
αναφέρεται δ) Την ποσότητα που παραδόθηκε ε) Την πο¬ 
σότητα της απομείωσης στ) Την ποσότητα που τελικά έγι- 

νε δεκτή από την βιομηχανία ζ) Τον αριθμό του Πιστοποι¬ 
ητικού Παράδοσης η) Τον αριθμό του Δελτίου Αποστολής 
και θ) Τον αριθμό Τιμολογίου που αναφέρεται. 

Εκτός συμβάσεων: α) Την ημερομηνία παράδοσης β) 
Τα στοιχεία της βιομηχανίας γ) Τα στοιχεία του μεταφορι¬ 
κού μέσου δ) Την ποσότητα που παραδόθηκε ε) Την πο¬ 
σότητα της απομείωσης στ) Την ποσότητα που τελικά έγι¬ 
νε δεκτή από την βιομηχανία ζ) Τον αριθμό Δελτίου Απο¬ 
στολής η) Τον αριθμό Τιμολογίου που αφορά. 

3. Μητρώο Πληρωμών Ο.Π. 

Το Μητρώο αυτό περιλαμβάνει για κάθε μέρα παράδο¬ 
σης: Εντός συμβάσεων: α) Τη βιομηχανία που αφορά η 
σύμβαση β) Την ποσότητα που παραδόθηκε και έγινε απο¬ 
δεκτή γ) Τα στοιχεία των εμβασμάτων των πληρωμών της 
αξίας της πρώτης ύλης με τα ποσά που καταβλήθηκαν. 

Όλα τα παραπάνω στοιχεία τηρούνται μετά αντίστοιχα 
δικαιολογητικάτους, ήτοι: 

α) Δελτία παραλαβής Πρώτης Ύλης από Ο.Π. β) Ζυγο¬ 
λόγια παραλαβής πρώτης Ύλης από Ο.Π. γ) Πιστοποιητι¬ 
κά Παράδοσης δ) Ζυγολόγια αποστολής πρώτης Ύλης 
από τις Ο.Π. ε) Ζυγολόγια Παραλαβής Πρώτης Ύλης από 
τις βιομηχανίες στ) Δελτία Αποστολής ζ) Τιμολόγια Ο.Π. 
η) Εμβάσματα Ο.Π. προς παραγωγούς για την αξία της 
πρώτης ύλης θ) Εμβάσματα Ο.Π. προς παραγωγούς για 
την ενίσχυση ι) Εμβάσματα μεταποιητών προς Ο.Π. για 
την αξία της πρώτης ύλης. 

Β. Από τους μεταποιητές 

1. Μητρώο Πρώτης ύλης 

Το Μητρώο Πρώτης ύλης περιλαμβάνει για κάθε φορτίο 
που αγοράστηκε: 

■ Εντός συμβάσεων: α) Την ημερομηνία παράδοσης β) 
τα στοιχεία του μεταφορικού μέσου γ) Τη σύμβαση στην 
οποία αναφέρεται δ) Την ποσότητα που παραδόθηκε ε) 
Την ποσότητα της απομείωσης στ) Την ποσότητα που τε¬ 
λικά έγινε αποδεκτή από τη βιομηχανία ζ) Τ ον αριθμό του 
Πιστοποιητικού Παράδοσης η) Τον αριθμό του Δελτίου 
Αποστολής και θ) Τον αριθμό του Τιμολογίου που αφορά. 

Εκτός συμβάσεων: α) Την ημερομηνία Παράδοσης β) Τα 
στοιχεία της Ο.Π. γ) Τα στοιχείατου μεταφορικού μέσου δ) 
Την ποσότητα που παραδόθηκε ε) Την ποσότητα και το πο¬ 
σοστό της απομείωσης στ) Την ποσότητα που τελικά έγινε 
αποδεκτή από τη βιομηχανία ζ) Τον αριθμό Δελτίου Απο¬ 
στολής η) Τα στοιχείατου Τιμολογίου που αφορά. 

2. Μητρώο Τελικών Προϊόντων 

Το Μητρώο τελικών Προϊόντων περιλαμβάνει για κάθε 
μέρα παραγωγής: α) Τις ποσότητες πρώτης ύλης που 
επεξεργάστηκαν χωριστά εντός και εκτός συμβάσεων β) 
Τις ποσότητες τελικών προϊόντων που παράχθηκαν εντός 
και εκτός συμβάσεων γ) Το Βαθμό Απόδοσης Πρώτης 
Ύλης - Τελικών Προϊόντων εντός και εκτός συμβάσεων δ) 
Τις ποσότητες και την τιμή των τελικών προϊόντων που 
αγοράστηκαν και εισήλθαν στο κατάστημα του μεταποιη- 
τή ε) Το όνομα και τη διεύθυνση του πωλητή στ) Τα στοι¬ 
χεία Τιμολογίου και δελτίου Αποστολής της αγοράς ζ) Τις 
ποσότητες καιτηντιμήτωντελικώνπροϊόντωνπου πωλή- 
θηκαν και εξήλθαν του καταστήματος του μεταποιητή η) 
Το όνομα και τη διεύθυνση του αγοραστή θ) Τα στοιχεία 
του Τιμολογίου και του Δελτίου Αποστολής της πώλησης. 
Στην περίπτωση που το προϊόν εισάγεται ή εξάγεται επί 
πλέον τα στοιχεία της διασάφησης εισαγωγής ή εξαγω¬ 
γής. Σε κάθε περίπτωση ο μεταποιητής ενημερώνει καθη¬ 
μερινά την κατάσταση αποθεμάτων του εργοστασίου 
του. 


Όλα τα παραπάνω στοιχεία τηρούνται με τα αντίστοιχα 
δικαιολογητικάτους, ήτοι: 

Για την Πρώτη Ύλη: α) Πιστοποιητικά Παράδοσης στη 
βιομηχανία β) Δελτία αποστολής γ) Ζυγολόγια παραλα¬ 
βής δ) Τιμολόγια. 

Για τα τελικά προϊόντα: α) Δελτία αποστολής β) Τιμολό- 
για γ) Διασαφήσεις 

Τα Μητρώα 1 και 2 μπορούν να είναι ενοποιημένα. 

3. Μητρώο Ποιότητας Πρώτης Ύλης 

Το Μητρώο Ποιότητας Πρώτης Ύλης περιλαμβάνει για 
κάθε μέρα παραλαβής και για κάθε φορτίο που ελέγχθη¬ 
κε: 

α) Τα στοιχεία του φορτίου β) Τα αναλυτικά αποτελέ¬ 
σματα εξέτασης του δείγματος με τα ποσοστά των καρ¬ 
πών που δεν πληρούν τα ποιοτικά χαρακτηριστικά γ) Τις 
ποσότητες που απορρίφθηκαν δ) Άλλα ποιοτικά χαρα¬ 
κτηριστικά που προβλέπονται από τις κοινοτικές και εθνι¬ 
κές διατάξεις. 

4. Μητρώο Ποιότητας Τελικών Προϊόντων 

Το Μητρώο Ποιότητας Τελικών Προϊόντων περιλαμβά¬ 
νει για κάθε μέρα παραγωγής: 

α) Τις ποσότητες που ελέγχθηκαν β) Τα στοιχεία του 
δείγματος γ) Τα αναλυτικά αποτελέσματα εξέτασης του 
δείγματος μετά στοιχεία των ποιοτικών χαρακτηριστικών 
από το εργαστήριο της βιομηχανίας δ) Τ ις ποσότητες που 
απορρίφθηκαν εξαιτίας μη τήρησης των ελάχιστων ποιο¬ 
τικών κριτηρίων που προβλέπονται από τις κοινοτικές και 
εθνικές διατάξεις 

Τα Μητρώα 3 και 4 μπορούν να είναι ενοποιημένα. 

Γ. Από τις Δ/νσεις Γ/κής Ανάπτυξης 

1. Μητρώο Ελέγχου Πρώτης Ύλης - Τελικών Προϊόντων 

Το Μητρώο Ελέγχου πρώτης Ύλης -τελικώνπροϊόντων 
τηρείται από τις Δ/νσεις Γ/κής Ανάπτυξης του τόπου με¬ 
ταποίησης του προϊόντος. Στο Μητρώο αυτό καταγράφο¬ 
νται όλοι οι ποσοτικοί και ποιοτικοί έλεγχοι που πραγμα¬ 
τοποιούνται απ’ αυτές τόσο στην πρώτη ύλη που παραδί- 
δεται στις βιομηχανίες της περιοχής τους, όσο και στις 
παρτίδες των τελικών προϊόντων που μεταποιούνται απ’ 
αυτές. Το Μητρώο αυτό περιέχει τα ακόλουθα στοιχεία 
κατά βιομηχανία: 

α) Ημερομηνία διενέργειας του ελέγχου β) Ονοματεπώ¬ 
νυμο του ελεγκτού γ) Στοιχεία ποσοτήτων που ελέγχθη¬ 
καν, πρώτης ύλης και τελικών προϊόντων δ) Βαθμός Από¬ 
δοσης Πρώτης Ύλης - Τελικών Προϊόντων προηγουμέ¬ 
νου 24ωρου ε) Αποτέλεσμα ποσοτικού, ποιοτικού και 
ελέγχου Βαθμού Απόδοσης Πρώτης Ύλης - Τελικών 
Προϊόντων στ) Υπογραφή Ελεγκτού. 

Όλα τα Μητρώα, ήτοι των Ο.Π., των μεταποιητών και 
της Δ/νσης Γ /κής Ανάπτυξης σελιδομετρούνται, υπογρά¬ 
φονται και θεωρούνται από το Δ/ντή Γ/κής Ανάπτυξης. 

Άρθρο 3 

Περιγραφή των ελέγχων 

Α. Ποσοτικός και Ποιοτικός έλεγχος Παράδοσης Πρώ¬ 
της Ύλης 

Για κάθε φορτίο πρώτης ύλης που παραδίδεται στη βιο¬ 
μηχανία εκδίδεται από την Ο.Π. Πιστοποιητικό Παράδο¬ 
σης στο οποίο αναφέρονται: α) Τα στοιχεία αναγνώρισης 
του μεταφορικού μέσου β) Ο αριθμός της σύμβασης που 
αφορά στο φορτίο γ) Το μεικτό και καθαρό βάρος δ) Το 
ποσοστό απομείωσης ε) Η ημερομηνία και ώρα εκφόρτω- 
σης στ) Η τήρηση των ελάχιστων απαιτήσεων ποιότητας. 
Ο Ποσοτικός και Ποιοτικός έλεγχος Παράδοσης Πρώτης 

Ύλης συνίσταται στην επαλήθευση των στοιχείωντων Πι¬ 
στοποιητικών παράδοσης στις βιομηχανίες. Ο έλεγχος 
αυτός είναι δειγματοληπτικός, αιφνιδιαστικός, γίνεται εκ 
περιτροπής και αφορά στο 5% τουλάχιστον των ποσοτή¬ 
των που παραδόθηκαν προς μεταποίηση στο πλαίσιο κά¬ 
θε σύμβασης. Επί αρνητικών αποτελεσμάτων ελέγχου το 
ποσοστό αυτό αυξάνεται. Ο έλεγχος διεξάγεται από εντε¬ 
ταλμένους προς τούτο γεωπόνους ποιοτικούς ελεγκτές 
των Δ/νσεων Γ/κής Ανάπτυξης των Νομ. Αυτ/σεων. Κάθε 
φορτίο που ελέγχεται συμπληρώνεται μετά σχετικά στοι¬ 
χεία ελέγχου στο πιστοποιητικό παράδοσης και υπογρά¬ 
φεται από τον ελεγκτή. Όλοι οι έλεγχοι των φορτίων κα¬ 
ταγράφονται στο Μητρώο Ελέγχου Πρώτης Ύλης - Τελι¬ 
κών Προϊόντων που τηρείται από τις Δ/νσεις Γ/κής 
Ανάπτυξης του τόπου μεταποίησης του προϊόντος. Επί 
διαφορετικών Νομών οι υπηρεσίες συνεργάζονται μετα¬ 
ξύ τους. Το Μητρώο αυτό περιέχει τα ακόλουθα στοιχεία 
κατά βιομηχανία: α) Ημερομηνία διενέργειαςτου ελέγχου 
β) Ονοματεπώνυμο του ελεγκτή γ) Στοιχεία φορτίου, 
όπως αυτά αναφέρονται στο Πιστοποιητικό Παράδοσης 
δ) Αποτέλεσμα Ελέγχου - Βαθμός συμφωνίας ε) Ποσοστό 
απομείωσης στ) Υπογραφή ελεγκτή. 

Σχετικά με τις ελάχιστες ποιοτικές απαιτήσεις ισχύουν 
το παράρτημα II του Καν (ΕΚ) 1573/99 για τα ξερά σύκα 
και του παραρτήματος I ΜέροςΑτου Καν. (ΕΚ) 464/99 για 
τα ξερά δαμάσκηνα. 

Με βάση τις καταγραφές του Μητρώου οι Επιτροπές 
Ελέγχου Μεταποίησης διενεργούν ελέγχους για την επα¬ 
λήθευση και τη διασταύρωση των στοιχείων με τα Μη¬ 
τρώα των Ο.Π. και των Μεταποιητών. Επί διαφορετικών 
Νομών οι Επιτροπές συνεργάζονται μεταξύ τους. Για κά¬ 
θε έλεγχο συντάσσεται σχετική Πράξη Ελέγχου στα Μη¬ 
τρώα των Ο.Π. των Μεταποιητών και της Δ/νσης Γ/κής 
Ανάπτυξης. Ομοίως για κάθε έλεγχο συντάσσεται από την 
ίδια Επιτροπή Πρακτικό Ελέγχου μετααποτελέσματατου 
ελέγχου. 

Β. Έλεγχος παραδόσεων - πληρωμών παραγωγών 

Ο έλεγχος παραδόσεων - πληρωμών παραγωγών είναι 
δειγματοληπτικός και συνίσταται στην επαλήθευση και 
διασταύρωση στο 5% τουλάχιστον των ποσοτήτων των 
Μητρώων Παραλαβής Πρώτης Ύλης της Ο.Π. ανά παρα¬ 
γωγό. Συγκεκριμένα επαληθεύεται κυρίως η αντιστοιχία 
ανά παραγωγό μεταξύ του αριθμού δένδρων, της συνολι¬ 
κής συγκομιδής, της ποσότητας που παραδόθηκε προς 
μεταποίηση, της ποσότητας που παραδόθηκε στην απο¬ 
θεματοποίηση, της ποσότητας που αναφέρεται στα Πι¬ 
στοποιητικά Παράδοσης αφ’ ενός και των πληρωμών της 
αξίας της Πρώτης ύλης και της ενίσχυσης αφ’ ετέρου. 

Ο έλεγχος αυτός διεξάγεται απάτην Επιτροπή Ελέγχου 
μεταποίησης της Νομ. Αυτ/σης της έδρας της Ο.Π. Εφ’ 
όσον διαπιστωθούν αποκλίσεις το ποσοστό των ποσοτή¬ 
των που ελέγχεται αυξάνεται. Σε κάθε Μητρώο αναγρά¬ 
φεται σχετική Πράξη ελέγχου που υπογράφεται από την 
Επιτροπή Ελέγχου Μεταποίησης. Ομοίως για κάθε έλεγ¬ 
χο συντάσσεται από την ίδια Επιτροπή Πρακτικό Ελέγχου 
το οποίο περιλαμβάνει αναλυτικά τα αποτελέσματα του 
ελέγχου. Σημειώνεται ότι ο τρόπος δειγματοληψίας είναι 
αυτός που εφαρμόζεται στον έλεγχο των εκτάσεων των 
μεταποιημένων οπωροκηπευτικών, ενώ λαμβάνεται επί¬ 
σης πρόνοια, ώστε οι μεμονωμένοι παραγωγοί, να εκπρο¬ 
σωπηθούν στο δείγμα με το 5% τουλάχιστον της ποσότη¬ 
τας. Για την απόδειξη πληρωμής της αξίας της πρώτης 


ύλης ισχύουν τα ποσά που αναφέρονται στην Αναλυτική 
Κατάσταση Δικαιούχων Παραγωγών, που υποβάλλεται 
ως δικαιολογητικό στην αίτηση ενίσχυσης. 

Γ. Έλεγχος Παραδόσεων - Πληρωμών Ο.Π. 

Ο έλεγχος Παραδόσεων - Πληρωμών Ο.Π. είναι συστη¬ 
ματικός, αφορά δηλαδή στο 100% των ποσοτήτων και συ- 
νίσταται στην επαλήθευση και διασταύρωση των στοιχεί¬ 
ων των Μητρώων των Οργανώσεων Παραγωγών (Ο.Π.) 
σε αντιστοιχία με τα τηρούμενα από την Ο.Π. λογιστικά 
και φορολογικά στοιχεία βάσει του Κώδικα Βιβλίων και 
Στοιχείων καθώς και σε συνδυασμό μετά στοιχείατων με- 
ταποιητών. Ειδικότερα επαληθεύονται οι αντιστοιχίες με¬ 
ταξύ των ποσοτήτων που παραδόθηκαν προς μεταποίηση 
από την Ο.Π., των Πιστοποιητικών Παράδοσης, των Δελ¬ 
τίων αποστολής, των Τιμολογίων, των ποσοτήτων που 
αναφέρονται στην αίτηση ενίσχυσης αφ’ ενός και των κα¬ 
ταβολών της αξίας της πρώτης ύλης και των ενισχύσεων 
αφ’ ετέρου. Κατά τα λοιπά ισχύουν ότι καιγιατηνπαρ.Γ. 

Δ. Έλεγχος στοιχείων αιτήσεων ενίσχυσης 

Μετά την υποβολή των αιτήσεων ενίσχυσης γίνεται δια¬ 
σταύρωση και επαλήθευση των στοιχείων των αιτήσεων 
ενίσχυσης και των δικαιολογητικών τους σε αντιστοιχία 
με τα Μητρώα και τα λογιστικά και φορολογικά στοιχεία 
των Ο.Π. και σε συνδυασμό μετά αντίστοιχα στοιχείατων 
μεταποιητών με βάση τα πορίσματα των ελέγχωντηςπαρ. 
Γ και υπογράφονται και θεωρούνται τα σχετικά δικαιολο- 
γητικά των αιτήσεων ενίσχυσης. 

Ε. Έλεγχος τελικών προϊόντων (ποσοτικός - ποιοτικός - 
Βαθμού απόδοσης) 

Ο έλεγχος τελικών προϊόντων διεξάγεται σε κάθε βιο¬ 
μηχανία και είναι δειγματοληπτικός - αφορά στο 5% του¬ 
λάχιστον των τελικών προϊόντων - και είναι αιφνιδιαστι¬ 
κός. Ουσιαστικά πρόκειται για τρεις επιμέρους ελέγχους 
της ίδιας παρτίδας - δείγματος, ήτοι ποσοτικού ελέγχου, 
ποιοτικού ελέγχου και Βαθμού Απόδοσης Πρώτης Ύλης - 
Τελικού προϊόντος. Σε κάθε επιτόπιο έλεγχο ελέγχεται η 
ποσότητα παραγωγής του εργοστασίου που αφορά στο 
προηγούμενο 8ωρο. 

1. Ποσοτικός έλεγχος: Αποσκοπεί στην απόδειξη μετα¬ 
ποίησης της πρώτης ύλης. Από τις εγγραφές των Μητρώ¬ 
ων της βιομηχανίας εξάγεται το καθαρό βάρος πρώτης 
ύλης που παραδόθηκε καθώς και το τελικό προϊόν που 
παράχθηκε. Στη συνέχεια καταμετρείταιτο τελικό προϊόν. 
Η καταμέτρηση αφορά στον αριθμό, το μεικτό και καθα¬ 
ρό βάρος και τις σημάνσεις των περιεκτών, καθώς και τον 
αριθμό και την ημερομηνία και ώρα παραγωγής της παρ¬ 
τίδας. Ιδιαίτερη προσοχή θα πρέπει να δοθεί στο καθαρό 
βάρος του περιέκτου, κατά πόσο συμφωνεί με το ανα¬ 
γραφόμενο στη σήμανση. Τελικά θα πρέπει να συμφω¬ 
νούν τα φυσικά και τα λογιστικά μεγέθη. 

2. Ποιοτικός έλεγχος: Αποσκοπεί στην τήρηση των ποι¬ 
οτικών χαρακτηριστικών ελάχιστων που προβλέπονται 
στους Κοινοτικούς Κανονισμούς για τα τελικά προϊόντα 
Καν. (ΕΚ) 1573/99 Παράρτημα III για τα ξερά σύκα, Καν. 
(ΕΚ) 464/99 Παράρτημα I Μέρος Β για τα ξερά δαμάσκη¬ 
να. Ο έλεγχος διενεργείται από εντεταλμένους προς τού¬ 
το ελεγκτές των Νομ. Αυτ/σεων και των Περιφερειακών 
Κέντρων Προστασίας Φυτών και Ποιοτικού Ελέγχου. Το 
δείγμα θεωρείται επαρκές σε αναλογία 3ο/οο της υπό 
έλεγχο ποσότητας του θωρου. Επί αρνητικών αποτελε¬ 
σμάτων εξετάζονται, όσο το δυνατό, περισσότερα δείγ- 

ματα, ώστε το συμπέρασμα να μην αμφισβητείται. Τα 
αποτελέσματα των ελέγχων συγκρίνονται με αυτά των 
Μητρώων της βιομηχανίας. Για κάθε βιομηχανία τηρείται 
Αρχείο Ποιοτικών Ελέγχων. Κατά τον έλεγχο και τη δειγ¬ 
ματοληψία σε κάθε Μητρώο αναγράφεται σχετική Πράξη 
Ελέγχου και υπογράφεται από τον Ελεγκτή. Ομοίως για 
κάθε έλεγχο συντάσσεται Πρακτικό ελέγχου μετά αποτε¬ 
λέσματα του ελέγχου και υπογράφεται από τον Ελεγκτή. 

3. Έλεγχος Βαθμού Απόδοσης. Αποσκοπεί στην επαλή¬ 
θευση του Βαθμού Απόδοσης. Είναι διοικητικός και λογι¬ 
στικός και διεξάγεται χωριστά για τις ποσότητες εντός 
συμβάσεων και εκτός συμβάσεων. Οι προς έλεγχο ποσό¬ 
τητες του δώρου διαχωρίζονται σε ποσότητες εντός και 
σε ποσότητες εκτός συμβάσεων και γίνεται διοικητικός 
και λογιστικός έλεγχος των εγγραφών των Μητρώων με 
τις αντίστοιχες εγγραφές των Βιβλίων και Στοιχείων του 
εργοστασίου. Τα συμπεράσματα εξάγονται σε συνάρτη¬ 
ση με τους άλλους δύο προηγούμενους ελέγχους καθώς 
επίσης και με τον ποσοτικό και ποιοτικό έλεγχο Πρώτης 
ύλης. Στο τέλος τηςπεριόδου μεταποίησης εξάγεται ο γε¬ 
νικός Βαθμός Απόδοσης Πρώτης Ύλης - Τελικών Προϊό¬ 
ντων, που αφορά σε όλη την ποσότητα που μεταποιήθη¬ 
κε, ο οποίος και συγκρίνεται με τους επί μέρους των εν λό¬ 
γω ελέγχων. Σχετικά με τα έγγραφα απόδειξης των 
ελέγχων ισχύουν όπως και προηγουμένως. 

ΣΤ. Έλεγχος Μητρώων και αποθεμάτων 

Ο έλεγχος γίνεται σε κάθε βιομηχανία και συνίσταται 
στην επαλήθευση των στοιχείων των Μητρώων των μετα- 
ποιητών σε συνάρτηση με αυτά των Οργανώσεων Παρα¬ 
γωγών και τη διασταύρωση μεταξύ των ποσοτήτων που 
παραλήφθηκαν από τις Οργανώσεις Παραγωγών (Ο.Π.), 
όσον αφορά στο καθαρό βάρος κάθε φορτίου, στην 
πραγματική σχέση με μια σύμβαση, στα Πιστοποιητικά 
Παράδοσης, στην ακριβή αναγνώριση ταυτότητας του 
μέσου μεταφοράς και τα τελικά προϊόντα που παράχθη- 
καν καθώς και την αντιστοιχία τους μετά φορολογικά και 
λογιστικά στοιχεία που τηρούνται από την βιομηχανία βά¬ 
σει του Κώδικα Βιβλίων και Στοιχείων. Πριν από την έναρ¬ 
ξη και μετά το πέρας της μεταποίησης γίνεται έλεγχος 
των αποθεμάτων των βιομηχανιών και συγκρίνονται τα 
στοιχεία που λαμβάνονται κατ’ αυτό τον τρόπο με εκείνα 
που παρέχονται από το Μητρώο του μεταποιητή και τα βι¬ 
βλία του Κώδικα Βιβλίων και Στοιχείων, προκειμένου να 
επαληθεύεται η συμφωνία τους προς τα παρασκευασθέ- 


ντα τελικά προϊόντα, τα αγορασθέντα τελικά προϊόντα και 
τα πωληθέντα τελικά προϊόντα. Σε κάθε Μητρώο αναγρά¬ 
φεται σχετική Πράξη Ελέγχου με τα αποτελέσματα του 
ελέγχου και υπογράφεται απάτην Επιτροπή Ελέγχου Με¬ 
ταποίησης. Ομοίως για κάθε έλεγχο συντάσσεται Πρακτι¬ 
κό ελέγχου. Το Πρακτικό αποθεμάτων είναι αναλυτικό με 
όλες τις ποσότητες κατά συσκευασία που καταμετρή¬ 
θηκαν. 

Άρθρο 4 

Επιλεξιμότητα των αιτήσεων ενίσχυσης 

1. Οι Νομαρχιακές Αυτοδιοικήσεις ενημερώνουν τακτι¬ 
κά και έγκαιρα την ΓΕΔΙΔΑΓΕΠ για την επάρκεια των ελέγ¬ 
χων, προκειμένου να εγκρίνεται η επιλεξιμότητα των αι¬ 
τήσεων ενίσχυσης. 

Γιατο σκοπό αυτό οι Δ/νσεις Γ/κής Ανάπτυξης των Νομ. 
Αυτ/σεων συντάσσουν: 

Α) Βεβαίωση Ελέγχου μεταποίησης, όπως αυτή αναφέ- 
ρεται στις εκάστοτε ΚΥΑ, «Χορήγησης της ενίσχυσης 
στην παραγωγή μεταποιημένων προϊόντων με βάση τα 
οπωροκηπευτικά (ξερά σύκα και ξερά δαμάσκηνα)» η 
οποία συνοδεύει την αίτηση ενίσχυσης και περιλαμβάνει 
συνοπτικά όλους τους ελέγχους που διενεργήθηκαν και 
αφορούν σ’ αυτή. 

Β) Αναλυτική Έκθεση Ελέγχου, όπως το Υπόδειγμα 1, η 
οποία περιλαμβάνει αναλυτικά όλους τους ελέγχους που 
διενεργήθηκαν στα πλαίσια της παρούσας Απόφασης, η 
οποία αποτελεί προϋπόθεση για τη χορήγηση της ενίσχυ¬ 
σης σε οποιαδήποτε μεταποιητική βιομηχανία της περιο¬ 
χής δικαιοδοσίας της. Η έκθεση αυτή διαβιβάζεται στη 
Δ/νση ΟΑΒΙΠ / ΓΕΔΙΔΑΓΕΠ,το αργότερο εντός μηνάς από 
τη λήξη κάθε περιόδου μεταποίησης, στην οποία αφορά 
η αίτηση ενίσχυσης. 

Άρθρο 5 

Τελικές διατάξεις 

Η παρούσα Απόφαση ισχύει από την περίοδο 2001 - 
2002 . 

Η Απόφαση ΥΠ.ΓΕ. 211059/2.12.99 καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

Υπόδειγμα 1 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ 
Δ/ΝΣΗ Γ/ΚΗΣ ΑΝΑΠΤΥΞΗΣ 


ΑΝΑΛΥΤΙΚΗ ΕΚΘΕΣΗ ΕΛΕΓΧΟΥ ΜΕΤΑΠΟΙΗΣΗΣ 


ΠΡΟΪΟΝ. 

ΠΕΡΙΟΔΟΣ ΕΜΠΟΡΙΑΣ. 

ΗΜΕΡΟΜΗΝΙΑ ΔΙΑΒΙΒΑΣΗΣ ΤΗΣ ΕΚΘΕΣΗΣ. 

ΠΡΟΘΕΣΜΙΑ ΔΙΑΒΙΒΑΣΗΣ ΤΗΣ ΕΚΘΕΣΗΣ. 

ΕΛΕΓΧΟΙ 

Α. ΠΟΣΟΤΙΚΟΣ ΚΑΙ ΠΟΙΟΤΙΚΟΣ ΕΛΕΓΧΟΣ ΠΑΡΑΔΟΣΗΣ ΠΡΩΤΗΣ ΥΛΗΣ 
Β. ΕΛΕΓΧΟΣ ΠΑΡΑΔΟΣΕΩΝ - ΠΛΗΡΩΜΩΝ ΠΑΡΑΓΩΓΩΝ 
Γ. ΕΛΕΓΧΟΣ ΠΑΡΑΔΟΣΕΩΝ - ΠΛΗΡΩΜΩΝ Ο.Π. 

Δ. ΕΛΕΓΧΟΣ ΣΤΟΙΧΕΙΩΝ ΑΙΤΗΣΕΩΣ ΕΝΙΣΧΥΣΗΣ 

Ε. ΕΛΕΓΧΟΣ ΤΕΛΙΚΩΝ ΠΡΟΪΟΝΤΩΝ 

ΣΤ. ΕΛΕΓΧΟΣ ΜΗΤΡΩΩΝ ΚΑΙ ΑΠΟΘΕΜΑΤΩΝ 


ΑΝΑΛΥΣΗ ΚΙΝΔΥΝΟΥ 

Υπόδειγμα 2 

Α. ΠΟΣΟΤΙΚΟΣ ΚΑΙ ΠΟΙΟΤΙΚΟΣ ΕΛΕΓΧΟΣ ΠΑΡΑΔΟΣΗΣ ΠΡΩΤΗΣ ΥΛΗΣ 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 

Φωτοαντίγραφα των σελίδων του Μητρώου Ελέγχου Πρώτης Ύλης - Τελικών Προϊόντων της Δ/νσης Γ/κής Ανάπτυ¬ 
ξης υπογεγραμμένες από την Επιτροπή Ελέγχου Μεταποίησης και θεωρημένα από τον Δ/ντή Γ/κής Ανάπτυξης που 
αφορούν στους ελέγχους πρώτης ύλης. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 


Β. ΕΛΕΓΧΟΣ ΠΑΡΑΔΟΣΕΩΝ - ΠΛΗΡΩΜΩΝ ΠΑΡΑΓΩΓΩΝ 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 

Πρακτικά ελέγχου και Αναλυτικές Καταστάσεις δικαιούχων Παραγωγών με ένδειξη και βεβαίωση των παραγωγών 
που ελέγχθηκαν υπογεγραμμένα από την Επιτροπή Ελέγχου Μεταποίησης και θεωρημένα από το Δ/ντή Γ/κής Ανά¬ 
πτυξης. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 


Γ. ΕΛΕΓΧΟΣ ΠΑΡΑΔΟΣΕΩΝ - ΠΛΗΡΩΜΩΝ Ο. Π. 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 
Θεωρημένα αντίγραφα Πρακτικών Ελέγχου. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 

Δ. ΕΛΕΓΧΟΣ ΣΤΟΙΧΕΙΩΝ ΑΙΤΗΣΕΩΝ ΕΝΙΣΧΥΣΗΣ 

Βεβαιωμένα και θεωρημένα στοιχεία ελέγχου που επισυνάπτονται ως δικαιολογητικά στις αιτήσεις ενίσχυσης. 


Ε. ΕΛΕΓΧΟΣ ΤΕΛΙΚΩΝ ΠΡΟΪΟΝΤΩΝ (ΠΟΣΟΤ.-ΠΟΙΟΤ.- ΒΑΘΜΟΥ ΑΠΟΔΟΣΗΣ) 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 

• ΠΟΣΟΤΙΚΟΣ: Θεωρημένα αντίγραφα Πρακτικών Ελέγχου. 

• ΠΟΙΟΤΙΚΟΣ: Θεωρημένα αντίγραφα Πρακτικών Ελέγχου. 

• ΒΑΘΜΟΥ ΑΠΟΔΟΣΗΣ: Θεωρημένα αντίγραφα Πρακτικών Ελέγχου. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 


ΣΤ. ΕΛΕΓΧΟΣ ΜΗΤΡΩΩΝ ΚΑΙ ΑΠΟΘΕΜΑΤΩΝ 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 

θεωρημένα αντίγραφα Πρακτικών Ελέγχου και Πρακτικών Αποθεμάτων. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 

ΑΝΑΛΥΣΗ ΚΙΝΔΥΝΟΥ 

1. ΔΙΑΠΙΣΤΩΣΕΙΣ ΕΛΕΓΧΩΝ ΠΟΥΔΙΕΝΕΡΓΗΘΗΚΑΝ ΚΑΤΑ ΤΗΝ ΠΡΟΗΓΟΥΜΕΝΗ 3ΕΤΙΑ 

2. ΕΞΕΛΙΞΗ ΣΕ ΣΥΓΚΡΙΣΗ ΜΕ ΤΟ ΠΡΟΗΓΟΥΜΕΝΟ ΕΤΟΣ 

3. ΑΠΟΔΟΣΗ ΤΗΣ ΠΡΩΤΗΣ ΥΛΗΣ ΚΑΤΑ ΟΜΟΓΕΝΗ ΖΩΝΗ ΠΑΡΑΓΩΓΗΣ 

4. ΣΧΕΣΗ ΜΕΤΑΞΥ ΤΩΝ ΠΟΣΟΤΗΤΩΝ ΠΟΥ ΠΑΡΑΔΟΘΗΚΑΝ ΚΑΙ ΤΗΣ ΕΚΤΙΜΗΣΗΣ ΤΗΣ ΣΥΝΟΛΙΚΗΣ ΣΥΓΚΟΜΙΔΗΣ 

5. ΣΧΕΣΗ ΑΠΟΔΟΣΗΣ ΜΕΤΑΞΥ ΤΗΣ ΠΡΩΤΗΣ ΥΛΗΣ ΚΑΙ ΤΟΥ ΤΕΛΙΚΟΥ ΠΡΟΪΟΝΤΟΣ 


Η Επιτροπή Ελέγχου Μεταποίησης 

Α). ΘΕΩΡΗΘΗΚΕ 

Β). Ο Δ/ΝΤΗΣ Γ/ΚΗΣ ΑΝΑΠΤΥΞΗΣ 

Π. 

(ονοματεπώνυμο-Υπογραφή) (ονοματεπώνυμο-Υπογραφή) 

(ΗΜΕΡΟΜΗΝΙΑ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















